b'\n_START_ARTICLE_\nBryce Harper\n_START_SECTION_\nZasebno \xc5\xbeivljenje\n_START_PARAGRAPH_\nNjegov starej\xc5\xa1i brat Bryan je na Univerzi Ju\xc5\xbene Nevade skupaj z Brycem igral v baseballski ekipi, kjer je metal. Predhodno je igral za Univerzo Ju\xc5\xbene Karoline, s katero je med letoma 2010-2011 dvakrat zapored osvojil \xc5\xa1ampionska prstana po zmagah na Univerzitetni Svetovni seriji. Kasneje ga je ekipa Chicago Cubs izbrala na naboru lige MLB leta 2010, a z njo ni sklenil pogodbe.  Kasneje ga je na naboru leta 2011 izbral klub iz Washingtona, trenutno pa je \xc4\x8dlan mo\xc5\xa1tva Auburn Doubledays, ni\xc5\xbeje podru\xc5\xbenice kluba._NEWLINE_Bryce je bil predmet epizode ESPN-ove serije E:60 in maja 2009 krasil naslovnico revije Sports Illustrated. Prav tako je sklenil sponzorsko pogodbo s farmacevtskim podjetjem, ki se specializira za izdelke za dejavni \xc5\xbeivljenjski slog, ki sli\xc5\xa1i na ime MusclePharm._NEWLINE_Je \xc4\x8dlan Mormonske cerkve. V lasti ima predelanega Mercedes-Benza CLS, ki ima med drugim na zadnjem delu avtomobila namesto logotipa proizvajalca logotip mo\xc5\xa1tva Washington Nationals v obliki \xc4\x8drke W.'